CELEX: 52018JC0025
Language: hu
Date: 2018-08-13
Title: Együttes javaslat A TANÁCS HATÁROZATA az Európai Unió által az egyrészről az Európai Unió és tagállamai, másrészről Ausztrália közötti keretmegállapodás által létrehozott vegyes bizottságban a vegyes bizottság eljárási szabályzatával kapcsolatos vegyes bizottsági határozatok elfogadása, valamint az albizottságok és munkacsoportok feladatkörének elfogadása tekintetében képviselendő álláspontról

EURÓPAI BIZOTTSÁG
            Brüsszel, 2018.8.13.
            JOIN(2018) 25 final
            2018/0307(NLE)
            Együttes javaslat
            A TANÁCS HATÁROZATA
            az Európai Unió által az egyrészről az Európai Unió és tagállamai, másrészről Ausztrália közötti keretmegállapodás által létrehozott vegyes bizottságban a vegyes bizottság eljárási szabályzatával kapcsolatos vegyes bizottsági határozatok elfogadása, valamint az albizottságok és munkacsoportok feladatkörének elfogadása tekintetében képviselendő álláspontról
            
               
         
         
            
               INDOKOLÁS
            
            
               1.A JAVASLAT HÁTTERE
            
            
               
                  E javaslat tárgya az Unió által az egyrészről az Európai Unió és tagállamai, másrészről Ausztrália közötti keretmegállapodás (a továbbiakban: a megállapodás) által létrehozott vegyes bizottságban képviselendő álláspont meghatározásáról szóló határozat.
               
            
            
               1.1.Az EU–Ausztrália keretmegállapodás
            
            
               Az egyrészről az Európai Unió és tagállamai, másrészről Ausztrália közötti keretmegállapodás (a továbbiakban: a megállapodás) célja az EU és tagállamai és Ausztrália közötti erősebb partnerség létrehozása, továbbá az együttműködés elmélyítése és fokozása a közös érdekű kérdésekben, a közös értékeknek és közös elveknek megfelelően, többek között intenzív, magas szintű párbeszéd keretében. A megállapodás koherens, jogilag kötelező keretet hoz létre az EU Ausztráliával fennálló kapcsolataihoz.
            
            
               1.2.A vegyes bizottság
            
            
               A vegyes bizottságot a megállapodás 56. cikke hozza létre. Legfontosabb feladatai közé tartozik, hogy elősegítse a megállapodás végrehajtását és általános céljainak előmozdítását, valamint, hogy fenntartsa az EU és Ausztrália közötti kapcsolatok átfogó koherenciáját. A vegyes bizottság további feladatai: az EU és Ausztrália közötti kapcsolatok alakulásának figyelemmel kísérése; véleménycsere és javaslattétel bármely közös érdekű kérdésben; törekvés a megállapodás által érintett kérdésekben esetlegesen kialakuló viták rendezésére.
            
            
               A vegyes bizottság feladata, hogy adott esetben ajánlásokat tegyen és határozatokat fogadjon el a megállapodás egyes vonatkozásainak érvényesítése érdekében. A vegyes bizottság konszenzus alapján működik, és vezető tisztviselői szinten ülésezik. A vegyes bizottság maga fogadja el eljárási szabályzatát. Konkrét kérdések kezelése érdekében albizottságokat és munkacsoportokat állíthat fel.
            
            
               1.3.A vegyes bizottság tervezett jogi aktusa
            
            
               A tervezett jogi aktusok célja, hogy a megállapodás 56. cikke (4) bekezdésének megfelelően elfogadják a vegyes bizottság működését szabályozó eljárási szabályzatot, valamint az albizottságok és a munkacsoportok feladatkörét, hogy lehetővé váljon a megállapodás végrehajtása.
            
            
               2.Az Unió által képviselendő álláspont
            
            
               Az Unió által képviselendő álláspont célja, hogy elfogadják az EU–Ausztrália vegyes bizottság eljárási szabályzatát, valamint az albizottságok és a munkacsoportok feladatkörét. Az álláspont a vegyes bizottság határozattervezetein alapul.
            
            
               3.JOGALAP, SZUBSZIDIARITÁS ÉS ARÁNYOSSÁG
            
            
               3.1.Eljárási jogalap
            
            
               3.1.1.Általános elvek
            
            
               Az Európai Unió működéséről szóló szerződés (a továbbiakban: EUMSZ) 218. cikkének (9) bekezdése határozatok elfogadásáról rendelkezik „a megállapodásokkal létrehozott szervekben az Unió által képviselendő álláspontok kialakítására vonatkozóan, amennyiben az ilyen szervnek joghatással bíró jogi aktust kell elfogadnia, kivéve a megállapodás intézményi kereteit kiegészítő vagy módosító jogi aktusokat”.
            
            
               A „joghatással bíró jogi aktus” fogalmába beletartoznak a nemzetközi jognak a kérdéses szervet szabályozó szabályai szerint joghatással bíró jogi aktusok. Ezenfelül a fogalom magában foglalja azokat az eszközöket is, melyek a nemzetközi jog szerint nem bírnak kötelező erővel, de „meghatározó módon befolyásolják az uniós jogalkotó által [...] elfogadott szabályozás tartalmát”
                  1
               .
            
            
               3.1.2.A jelen esetre történő alkalmazás
            
            
               A vegyes bizottság az egyrészről az Európai Unió és tagállamai, másrészről Ausztrália közötti keretmegállapodás alapján létrehozott szerv.
            
         
         
            
               A vegyes bizottság által elfogadandó jogi aktusok joghatással bíró jogi aktusok. Ezt az indokolja, hogy a megállapodás 56. cikke (3) bekezdésének i) pontjával összhangban a vegyes bizottság a megállapodás részes feleire kötelező határozatokat fogad el.
            
            
               A tervezett jogi aktusok nem egészítik ki és nem módosítják a megállapodás intézményi keretét.
            
            
               Ezért a javasolt határozat eljárási jogalapja az EUMSZ 218. cikkének (9) bekezdése.
            
            
               3.2.Anyagi jogalap
            
            
               3.2.1.Általános elvek
            
            
               Az EUMSZ 218. cikkének (9) bekezdése szerinti határozat anyagi jogalapja elsősorban azon tervezett jogi aktus célkitűzésétől és tartalmától függ, amellyel kapcsolatban az Unió által képviselendő álláspont meghatározásra kerül. Amennyiben a tervezett jogi aktus kettős célkitűzést követ, vagy két összetevőből áll, és ezek egyike elsődlegesként vagy döntő jellegűként azonosítható, míg a másik pusztán járulékos jellegű, az EUMSZ 218. cikkének (9) bekezdése szerinti határozatot egyetlen anyagi jogalapra, azaz az elsődleges, illetve döntő jellegű célkitűzés vagy összetevő által megkövetelt jogalapra kell alapítani.
            
            
               Valamely, egyidejűleg több cél elérésére irányuló vagy több elválaszthatatlan és egymáshoz viszonyítva nem járulékos jellegű összetevőt magában foglaló tervezett jogi aktus esetében az EUMSZ 218. cikkének (9) bekezdése szerinti határozat anyagi jogalapját kivételesen a különböző vonatkozó jogalapok fogják képezni.
            
            
               3.2.2.A jelen esetre történő alkalmazás
            
            
               A tervezett jogi aktusok célja, hogy előmozdítsák a megállapodás célkitűzéseit és megkönnyítsék a megállapodás végrehajtását.
            
            
               A megállapodás a közös kül- és biztonságpolitika, a közös kereskedelempolitika és a fejlett országokkal való együttműködés területén követ célkitűzéseket és e területekről tartalmaz elemeket. A megállapodás ezen elemei elválaszthatatlanok és egymáshoz viszonyítva nem járulékos jellegűek. A megállapodás aláírásának jogalapja az EUSZ 37. cikke, az EUMSZ 207. cikke és 212. cikkének (1) bekezdése volt.
            
            
               A tervezett jogi aktusnak ezért ugyanezen anyagi jogalapokon kell nyugodnia.
            
            
               3.3.Következtetés
            
            
               A fentiek fényében a javasolt határozat jogalapja az EUSZ 37. cikke, az EUMSZ 207. cikke és 212. cikkének (1) bekezdése, összefüggésben az EUMSZ 218. cikkének (9) bekezdésével.
            
            
            
               2018/0307 (NLE)
            
            
               Együttes javaslat
            
            
               A TANÁCS HATÁROZATA
            
            
               az Európai Unió által az egyrészről az Európai Unió és tagállamai, másrészről Ausztrália közötti keretmegállapodás által létrehozott vegyes bizottságban a vegyes bizottság eljárási szabályzatával kapcsolatos vegyes bizottsági határozatok elfogadása, valamint az albizottságok és munkacsoportok feladatkörének elfogadása tekintetében képviselendő álláspontról
            
            
               AZ EURÓPAI UNIÓ TANÁCSA,
            
            
               tekintettel az Európai Unióról szóló szerződésre és különösen annak 37. cikkére,
            
         
         
            
               tekintettel az Európai Unió működéséről szóló szerződésre és különösen annak 207. cikkére és 212. cikkének (1) bekezdésére, összefüggésben annak 218. cikke (9) bekezdésével,
            
            
               tekintettel az Unió külügyi és biztonságpolitikai főképviselője és az Európai Bizottság együttes javaslatára,
            
            
               mivel:
            
            
               (1)Az egyrészről az Európai Unió és tagállamai, másrészről Ausztrália közötti keretmegállapodást
                  2
                (a továbbiakban: a megállapodás) Manilában 2017. augusztus 7-én aláírták és […]-tól/-től ideiglenesen alkalmazzák.
            
            
               (2)A megállapodás 56. cikkének (1) bekezdése vegyes bizottságot (a továbbiakban: vegyes bizottság) hoz létre a megállapodás végrehajtásának elősegítése céljából.
            
            
               (3)A megállapodás 56. cikkének (4) bekezdése szerint a vegyes bizottság elfogadja az eljárási szabályzatát, valamint konkrét kérdések kezelése érdekében albizottságokat és munkacsoportokat hozhat létre.
            
            
               (4)A megállapodás hatékony végrehajtásának biztosítása érdekében a vegyes bizottság eljárási szabályzatát, továbbá az albizottságok és a munkacsoportok feladatkörét a lehető leghamarabb el kell fogadni.
            
            
               (5)Az Unió vegyes bizottságon belüli álláspontjának ezért a mellékelt vegyes bizottsági határozattervezeteken kell alapulnia,
            
            
            
               ELFOGADTA EZT A HATÁROZATOT:
            
            
               1. cikk
            
            
               A vegyes bizottság első ülésén az Unió által képviselendő álláspont a vegyes bizottság e határozathoz csatolt határozattervezetein alapul.
            
            
            
            
            
            
               2. cikk
            
            
               Ez a határozat az elfogadásának napján lép hatályba.
            
            
            
               Kelt Brüsszelben, -án/-én.
            
         
         
            
               
                     a Tanács részéről
               
               
                     az elnök
               
            
         
         
            
                  
                     (1)
                  
                        C-399/12. sz. ügy, Németország kontra Tanács (OIV), ECLI:EU:C:2014:2258, 61–64. pont. 
               
               
                  
                     (2)
                  
                        HL L 237., 2017.9.15., 7. o.
               
            
      
    ---documentbreak--- 
      
         
               EURÓPAI BIZOTTSÁG
            Brüsszel, 2018.8.13.
            JOIN(2018) 25 final
            Együttes javaslat
            MELLÉKLETEK
            a következőhöz:
            A TANÁCS HATÁROZATA
            az Európai Unió által az egyrészről az Európai Unió és tagállamai, másrészről Ausztrália közötti keretmegállapodás által létrehozott vegyes bizottságban a vegyes bizottság eljárási szabályzatával kapcsolatos vegyes bizottsági határozatok elfogadása, valamint az albizottságok és munkacsoportok feladatkörének elfogadása tekintetében képviselendő álláspontról
            
               
         
         
            
               I. MELLÉKLET
            
            
            
               Az EU–Ausztrália vegyes bizottság 1/2018 határozata
            
            
               (...)
            
            
               az eljárási szabályzatának elfogadásáról
            
            
            
               AZ EU–AUSZTRÁLIA VEGYES BIZOTTSÁG,
            
            
               tekintettel az egyrészről az Európai Unió és tagállamai, másrészről Ausztrália közötti keretmegállapodásra
                  1
                (a továbbiakban: a megállapodás) és különösen annak 56. cikkére,
            
            
               mivel:
            
            
               (1)A megállapodás egyes részeit […]-tól/-től ideiglenesen alkalmazzák.
            
            
               (2)A vegyes bizottságnak ezért el kell fogadnia eljárási szabályzatát,
            
            
            
               ELFOGADTA EZT A HATÁROZATOT:
            
            
            
               1. cikk
            
            
               Az EU–Ausztrália vegyes bizottság elfogadja a mellékletben szereplő eljárási szabályzatát.
            
            
                  
            
            
               2. cikk
            
            
               Ez a határozat az elfogadásának napján lép hatályba.
            
         
         
            
            
               Kelt …, …
            
            
            
               az EU–Ausztrália vegyes bizottság részéről
            
            
               a társelnökök
            
            
            
               Az 1. határozat melléklete
            
            
               EU–Ausztrália keretmegállapodás
            
            
               A VEGYES BIZOTTSÁG ELJÁRÁSI SZABÁLYZATA
            
            
            
               1. cikk
            
            
               Feladatok és összetétel
            
            
               1.A vegyes bizottság a megállapodás 56. cikkében foglalt feladatokat látja el.
            
            
               2.A vegyes bizottság a Felek megfelelő szintű képviselőiből áll.
            
            
            
               2. cikk
            
            
               Elnök
            
            
               A vegyes bizottság társelnöki feladatait a két Fél látja el.
            
            
            
               3. cikk
            
         
         
            
               Ülések
            
            
               1.Amennyiben a Felek másként nem határoznak, a vegyes bizottság általában évente egyszer ülésezik. Az üléseket, amelyekre Brüsszelben és Canberrában felváltva kerül sor, a társelnökök hívják össze a Felek egyetértése alapján kitűzött időpontra. A vegyes bizottság bármely Fél kérésére és a Felek egyetértése alapján rendkívüli üléseket tarthat.
            
            
               2.A vegyes bizottság rendszerint a vezető tisztviselői szintjen ülésezik, de ülésezhet miniszteri szinten is.
            
            
            
               4. cikk
            
            
               Nyilvánosság
            
            
               Eltérő döntés hiányában a vegyes bizottság ülései nem nyilvánosak.
            
            
            
               5. cikk
            
            
               Résztvevők
            
            
               1.A társelnökök a titkárok útján minden ülés előtt tájékoztatást kapnak a Felek küldöttségének tervezett összetételéről.
            
            
               2.Adott esetben és a Felek jóváhagyásával a vegyes bizottság üléseire szakértőket vagy más szervek képviselőit is meg lehet hívni megfigyelőként, vagy hogy egy adott témával kapcsolatban tájékoztatást nyújtsanak.
            
            
            
            
               6. cikk
            
            
               Titkárok
            
            
               Az Európai Külügyi Szolgálat és Ausztrália külügy- és kereskedelmi minisztériumának egy-egy képviselője közösen gyakorolja a vegyes bizottság titkári tisztségét. A vegyes bizottság társelnökeinek címzett, illetve általuk tett valamennyi közleményt továbbítani kell a titkároknak. A vegyes bizottság társelnökeinek címzett, illetve az általuk kezdeményezett levelezés bármilyen írásbeli formában folytatható, beleértve az elektronikus leveleket is.
            
            
            
               7. cikk
            
            
               Az ülések napirendje
            
         
         
            
               1.A társelnökök elkészítik az ülések ideiglenes napirendjét. Az ideiglenes napirendet és a releváns dokumentumokat az ülés kezdete előtt legkésőbb 15 nappal eljuttatják a másik Félhez.
            
            
               2.Az ideiglenes napirend azokat a napirendi pontokat tartalmazza, amelyeket a társelnökök az ülés kezdete előtt legkésőbb 21 nappal megkaptak.
            
            
               3.A vegyes bizottság minden ülés elején elfogadja a végleges napirendet. A Felek egyetértésével az ideiglenes napirenden kívüli pontokat is fel lehet venni a napirendre.
            
            
               4.A megállapodás részes Feleinek jóváhagyásával a társelnökök szükség esetén lerövidíthetik a 7. cikk (1) bekezdésében és a 7. cikk (2) bekezdésében említett határidőket.
            
            
            
               8. cikk
            
            
               Jegyzőkönyv
            
            
               1.A titkárok közösen készítik el az egyes ülések jegyzőkönyvtervezetét, általában az ülés végét követő 30 naptári napon belül. A jegyzőkönyvtervezet a vegyes bizottságban elfogadott következtetéseknek a társelnökök általi összefoglalásán alapul.
            
            
               2.Az ülés végét követő 45 naptári napon vagy a Felek által megállapított határidőn belül mindkét Fél jóváhagyja a jegyzőkönyvet. A jegyzőkönyvtervezet kölcsönös elfogadását követően a társelnökök és a titkárok aláírásukkal látják el a jegyzőkönyv tervezetének két eredeti példányát. A Felek megkapják a jegyzőkönyvtervezet egy-egy eredeti példányát.
            
            
            
               9. cikk
            
            
               Határozatok és ajánlások
            
            
               1.A vegyes bizottság határozatokat hozhat vagy ajánlásokat tehet. Ezeket „Határozat” vagy „Ajánlás” címmel kell ellátni, amelyet a sorszám, az elfogadásuk dátuma, valamint a tárgy megjelölése követ. Minden határozatban rendelkezni kell a határozat hatálybalépésének időpontjáról.
            
            
               2.A vegyes bizottság dönthet úgy, hogy írásbeli eljárás útján fogad el határozatokat vagy ajánlásokat. Ilyen esetekben a Felek megállapodnak az eljárás lefolytatásának határidejéről. Amennyiben a határidő lejártáig egyik Fél sem juttatja kifejezésre, hogy ellenezné a javasolt határozatot vagy ajánlást, a vegyes bizottság társelnökei a határozatot vagy ajánlást kölcsönös megegyezéssel elfogadottnak nyilvánítja.
            
            
               3.A vegyes bizottság által elfogadott határozatok és ajánlások két hiteles példányban készülnek, amelyeket a vegyes bizottság társelnökei aláírásukkal látnak el.
            
            
               4.A Felek dönthetnek arról, hogy saját hivatalos lapjukban közzéteszik a vegyes bizottság határozatait és ajánlásait.
            
            
            
               10. cikk
            
            
               Levelezés
            
            
               1.A vegyes bizottsághoz címzett levelezést a szerző szerinti Fél titkárának kell címezni, aki tájékoztatja a másik titkárt.
            
         
         
            
               2.A titkárok gondoskodnak a vegyes bizottságnak címzett leveleknek a társelnökökhöz való továbbításáról, és adott esetben a 11. cikk szerinti köröztetéséről.
            
            
               3.A vegyes bizottság társelnökeitől származó leveleket a titkárok elküldik a Feleknek, és amennyiben indokolt, a 11. cikkben említett dokumentumként köröztetik.
            
            
               4.A társelnököknek címzett, illetve az általuk kezdeményezett levelezés bármilyen írásos formában folytatható, beleértve az elektronikus leveleket is.
            
            
            
               11. cikk
            
            
               Dokumentumok
            
            
               Amennyiben a vegyes bizottság tanácskozásai dokumentumokon alapulnak, ezeket a dokumentumokat a titkárok hivatkozási számmal látják el, és a résztvevők körében köröztetik.
            
            
            
               12. cikk
            
            
               Költségek
            
            
               1.A Felek maguk viselik a vegyes bizottság ülésein való részvételük kapcsán felmerülő személyzeti költségeket, utazási költségeket és napidíjakat, valamint a postai és távközlési költségeket is.
            
            
               2.Az ülések megrendezésével és a dokumentumok sokszorosításával kapcsolatos költségeket az ülésnek otthont adó Fél viseli.
            
            
            
               13. cikk
            
            
               Az eljárási szabályzat módosítása
            
            
               1.A Felek kölcsönösen megállapodhatnak abban, hogy a 9. cikkel összhangban módosítják ezen eljárási szabályzatot.
            
            
               2.A vegyes bizottság albizottságokat és munkacsoportokat állíthat fel, melyek segítik a feladatai ellátásában.
            
            
               3.A vegyes bizottság dönthet az általa létrehozott albizottság vagy munkacsoport megszüntetéséről, illetve meghatározhatja vagy módosíthatja azok feladatkörét.
            
            
               4.Az albizottságok és a munkacsoportok minden ülésük után jelentést tesznek a vegyes bizottságnak.
            
            
               5.A munkacsoportok nem rendelkeznek döntéshozatali jogkörrel, de ajánlásokat terjeszthetnek a vegyes bizottság elé.
            
         
         
            
            
               2. MELLÉKLET
            
            
            
               Az EU–Ausztrália vegyes bizottság 2/2018 határozata
            
            
               (...)
            
            
               az albizottságok és a munkacsoportok feladatkörének elfogadásáról
            
            
            
            
               AZ EU–AUSZTRÁLIA VEGYES BIZOTTSÁG,
            
            
               tekintettel az egyrészről az Európai Unió és tagállamai, másrészről Ausztrália közötti keretmegállapodásra (a továbbiakban: a megállapodás) és különösen annak 56. cikkére, valamint a vegyes bizottság eljárási szabályzatának 13. cikkére,
            
            
               mivel:
            
            
               (1)
                     A vegyes bizottság – eljárási szabályzatának 13. cikke (2) bekezdése szerint – albizottságokat és munkacsoportokat állíthat fel, melyek segítik feladatai ellátásában,
            
            
            
               ELFOGADTA EZT A HATÁROZATOT:
            
            
            
               1. cikk
            
            
               A vegyes bizottság elfogadja az albizottságok és a munkacsoportok mellékletben meghatározott feladatkörét.
            
            
            
               2. cikk
            
            
               Ez a határozat az elfogadásának napján lép hatályba.
            
         
         
            
            
               Kelt ...-ban/-ben, ...-án/-én.
            
            
            
                  az EU–Ausztrália vegyes bizottság részéről
            
            
                  a társelnökök 
            
            
            
               
            
               A 2. határozat melléklete
            
            
               Az albizottságok és a munkacsoportok
            
            
               feladatköre
            
            
            
               1. cikk
            
            
               Az albizottságok és a munkacsoportok megvitathatják a megállapodásnak a felelősségi területükön való végrehajtását. Emellett megvitathatják a kétoldalú együttműködés vonatkozó területeivel kapcsolatos témákat vagy konkrét projekteket is.
            
            
            
               2. cikk
            
            
               Az albizottságok és a munkacsoportok a vegyes bizottság felügyelete alatt működnek. Az albizottságok és a munkacsoportok minden ülés után 30 naptári napon belül jelentést tesznek és továbbítják a jegyzőkönyvet és a következtetéseiket a vegyes bizottság társelnökeinek.
            
            
            
               3. cikk
            
            
               (1) Az albizottságok és a munkacsoportok a két Fél képviselőiből állnak.
            
            
               (2) Az albizottságok és a munkacsoportok üléseikre szakértőket hívhatnak meg, és meghallgathatják őket konkrét napirendi pontokkal kapcsolatban.
            
         
         
            
            
               4. cikk
            
            
               Az albizottságok és a munkacsoportok társelnöki feladatait a két Fél látja el.
            
            
            
               5. cikk
            
            
               A két Fél egy-egy képviselője együttesen látja el az albizottságok és a munkacsoportok titkári feladatait.
            
            
            
               6. cikk
            
            
               (1) Az albizottságok és a munkacsoportok valamelyik Fél írásos kérelmére szükség esetén bármikor összehívhatók, az ülésekre a Felek által közösen meghatározott helyen és időpontban kerül sor.
            
            
               (2) Az egyik Fél ülés összehívására irányuló kérelmére a másik Fél titkára a kérelem kézhezvételétől számított 15 munkanapon belül válaszol. Különösen sürgős esetben a Felek kölcsönös egyetértésével az albizottságok és a munkacsoportok rövidebb időn belül is összehívhatók.
            
            
               (3) Az albizottságok és a munkacsoportok üléseit a két titkár együttesen hívja össze.
            
            
            
            
               7. cikk
            
            
               (1) Bármelyik fél kérelmezheti a társelnököktől, hogy egy adott pontot az ülés napirendjére vegyenek. Az ilyen kérelmeket legalább 15 munkanappal, az igazoló dokumentumokat pedig legalább 10 munkanappal az ülés előtt benyújtják a titkároknak.
            
            
               (2) A titkárok az ülés előtt legalább 5 munkanappal közlik a Felekkel a napirendtervezetet. Kivételes esetekben – a Felek egyetértésével – rövid időn belül is felvehetők a napirendre napirendi pontok.
            
            
            
               8. cikk
            
            
               (1) A titkárok közösen készítik el az egyes ülések jegyzőkönyvtervezetét.
            
            
               (2) Amennyiben a Felek másként nem határoznak, az ülések nem nyilvánosak.
            
         
         
            
            
         
         
            
                  
                     (1)
                  
                        HL L....